#### E L Ő T E R J E S Z T É S

### Szombathely Megyei Jogú Város Közgyűlésének

### Gazdasági és Városstratégiai Bizottságának

### 2019. február 25-i ülésére

*Javaslat a Szombathely, Irottkő utcában megvalósuló lakópark távközlési ellátása során helyreállítandó területtel kapcsolatos döntések meghozatalára*

A Szombathely, Írottkő utcában az egykori „LATEX” telephely területén az 1540/8 és 1540/9 hrsz-ú ingatlanokon 42, illetve 68 lakásból álló társasházak épülnek. A lakópark távközlési hálózat ellátását a UPC Magyarország Kft. fogja biztosítani.

A távközlési hálózatot biztosító kábel kivitelezés műszaki átadás-átvételi eljárása során a UPC Magyarország Kft. nyilatkozott, hogy az Írottkő utca burkolatát nyomvonalasan helyreállította, és azzal a kéréssel fordult Szombathely MJV Önkormányzatához, hogy a közterületek bontás utáni helyreállításáról szóló 3/2008. (IV.1.) önkormányzati rendeletben (Továbbiakban: Rendelet) előírt helyreállítási kötelezettségét, 60 m2 aszfalt kopóréteg építését az Önkormányzattal kötött szerződés keretében teljesíthesse

A Rendelet 10. § (1) bekezdése lehetőséget biztosít a közműszolgáltató és az Önkormányzat között létrejövő megállapodás alapján más területen a közútkezelői hozzájárulásban előírt térmértékű területen a helyreállításra

A Városüzemeltetési Osztály megvizsgálta az érintett közterület-bontás környékét és javasolja az Írottkő utcában épülő társasházakkal szemközti járdaszakasz felújítását a UPC Magyarország Kft-vel kötendő megállapodás keretében oly módon, hogy a közműszolgáltató a SZOVA NZrt-től közvetlenül rendeli meg a kivitelezést.

A SZOVA Nzrt-től kapott árajánlat alapján a helyreállításra előírt 60 m2 útterület helyett 120 m2-en valósulhatna meg gyalogjárda javítás az Írottkő utcában.

Kérem a Tisztelt Bizottságot, hogy az előterjesztést megtárgyalni és a határozati javaslatot elfogadni szíveskedjen.

**Szombathely, 2019. február „ ”**

 /: **Illés Károly** :/

 **alpolgármester**

**HATÁROZATI JAVASLAT**

**….…./2019. (II.25.) GVB számú határozat**

A Gazdasági és Városstratégiai Bizottság megtárgyalta a „Javaslat a Szombathely, Irottkő utcában megvalósuló lakópark távközlési ellátása során helyreállítandó területtel kapcsolatos döntések meghozatalára” című előterjesztést, és az alábbi döntést hozza:

1. A Bizottság elfogadja a UPC Magyarország Kft. által az Írottkő utcában épített távközlési földkábel miatt megbontott út nyomvonalas helyreállítását, egyetért azzal hogy a közterületek bontás utáni helyreállításáról szóló 3/2008. (IV.1) számú önkormányzati rendelet alapján megállapodást kössön az Önkormányzat a UPC Magyarország Kft-vel, amelyben a UPC Magyarország Kft. vállalja az Írottkő utcában épülő társasházakkal szemközti járda felújítását a SZOVA NZrt. kivitelezésében.
2. Bizottság felkéri a polgármestert, hogy az 1. pontban foglalt döntés érdekében a szükséges intézkedések megtételéről gondoskodjon.

**Felelős:** Dr. Puskás Tivadar, polgármester

Lendvai Ferenc, a bizottság elnöke

 Illés Károly, alpolgármester

 (a végrehajtásért: Lakézi Gábor, a Városüzemeltetési Osztály vezetője)

**Határidő:** 2019. október 15.